Document ID: /roh_data/filtered/fineweb-2-filterrobots_roh.jsonl.gz/40409

Gesundheitsamt
Uffizi da sanadad
Ufficio dell'igiene pubblica
En il rom dal program chantunal per constituir e per sviluppar vinavant la politica d'uffants e da giuvenils en il chantun Grischun 2020 – 2022 è planisada tranter auter en il sectur da la scola preliminara la mesira «Project da pilot: program preventiv da visitas a chasa». En ina fasa da pilot che dura fin l'onn 2024 vegn introducì – en vischnancas da pilot – il program da furmaziun da geniturs e da promoziun tempriva «PAT – Emprender cun geniturs», in program internaziunal ch'è basà sin l'evidenza. La realisaziun operativa dal program è vegnida surdada a Pro Junior Grischun. Cuira e Tavau èn las emprimas vischnancas da pilot. La realisaziun en questas duas vischnancas cumenza il schaner 2022. Vischnancas interessadas pon vinavant participar al project da pilot.
«PAT – Emprender cun geniturs» è la purschida da furmaziun da geniturs e da promoziun tempriva efficazia da prevenziun secundara per geniturs ed uffants cun pliras grevezzas psicosocialas. Quest fatg è vegnì cumprovà scientificamain. Il program da visitas a chasa ha la finamira da procurar ch'ils geniturs daventan abels da promover lur uffants en lur svilup tenor la vegliadetgna e d'augmentar uschia lur schanzas da furmaziun.
Las vischnancas pon sa participar al project da pilot «PAT – Emprender cun geniturs» en il Grischun.
Infurmaziuns per vischnancas interessadas
La realisaziun en las vischnancas da pilot Cuira e Tavau tras la Pro Junior Grischun